text:
13-nji fewralda Daşkentde geçirilen giň göwrümli çärelerde Özbegistanyň salgyt we gümrük boýunça baş agentlikleriniň jaýlary döküldi, dokumentler barlandy we işgärler soraga çekildi. Bu barada resmiler gizlinlik şertinde AÝ/AR-na we beýleki habar çeşmelerine aýtylar.
Içeri işler ministrliginiň resmisiniň AÝ/AR-na aýtmagyna görä, barlaglaryň dowamynda Salgyt komitetiniň ähli girelgeleri çäklendirilipdir, binalaryň daşyndaky ýollar harby ulaglar bilen petiklenipdir.
Bu barlaglar Salgyt komitetiniň başlygy Botir Parpiýewiň gudasy we ýurduň täsirli resmileriniň biri bolan Milli howpsuzlyk boýunça başlygy Rustam Inoýatowyň wezipesinden çetleşdirilmeginiň iki hepde yzýanyna gabat geldi.
Inoýatow Milli howpsuzlyk gullugyna tas 23 ýyllap ýolbaşçylyk edipdi.
Resmileriň aýtmagyna görä, kanun goraýjy häkimiýetler Salgyt komitetiniň we Gümrük gullugynyň 8.5 million amerikan dollary möçberli puly bisarpa sowmagyny güman edip, geçen hepdede derňewe başlapdyr.
Özbek mediasy ady agzalmadyk kanun goraýjy resmilerine salgylanyp, derňewleriň aprel aýynyň ortalaryna çenli dowam etdiriljekdigini we netijeler barada göni prezident Şawkat Mirziýoýewe hasabat beriljekdigini habar berdi.


c: text/html

text:
Habarlar 29 ýanwar 2018
Wakalaryň jümmüşinde
Döwlet Baştutanymyz iş sapary bilen Balkan welaýatyna ugrady
Türkmenbaşy şäheriniň Halkara howa menzilinde döwlet Baştutanymyzy resmi adamlar garşyladylar, bu ýerde hormatly Prezidentimiz Gurbanguly Berdimuhamedow welaýtda ýaýbaňlandyrylan giň möçberli işleriň häzirki döwürüň talaplaryna laýyklykda geçirilmelidigini belledi.
Resmi habar
Türkmenistanyň Prezidenti Miloş Zemany Çehiýa Respublikasynyň Prezidentilige gaýtadan saýlanmagy mynasybetli gutlady
Ýakymly mümkinçilikden peýdalanyp, Türkmenistanyň Prezidenti Çehiýa Respublikasynyň Prezidentine tüýs ýürekden berk jan saglyk, bagtyýarlyk hem-de dostlukly ýurduň mundan beýläk-de öňe gitmeginiň we gülläp ösmeginiň hatyrasyna iň ýokary döwlet wezipesinde üstünlikler gazanmagyny arzuw etdi.
Resmi habar
Sport
Türkmen kikboksing türgenleri Finlýandiýanyň açyk çempionatynda 12 medal gazandylar
Kikboksing boýunça biziň ýygyndy toparymyz Helsinki şäherinde geçirilen Finlýandiýanyň açyk çempionatyna gatnaşdylar. Sylaglar ugrunda ýüzden gowrak türgen, şol sanda Şwesiýadan, Litwadan, Estoniýadan we beýleki ýurtlardan türgenler bäsleşdiler.
Hyzmatdaşlyk
Berkararlyk we bagtyýarlyk döwrüniň ýylýazgysy—2017-nji ýyl
Bu üstünlikler döwlet Baştutanymyzyň öňdengörüjilikli ýolbaşçylygyndan we ähli derejelerde netijeli dolandyrmakdan başlap, ýerlerde işleri göwnejaý guramaga hem-de batyrgaý çözgütleri iş ýüzünde durmuşa geçirmäge çenli köp ugurlary öz içine alýar.

robotstxt: allowed

filter: keep


text:
Bir ýaragly Waşingtonyň eteginde baseball oýnap ýören respublikan syýasatçylary oka tutdy we ABŞ-nyň baş kongressmenini we ýene üç adamy ýaralady diýip, polisiýa we kanun çykaryjylar aýtdylar.
Luisiana ştatyndan kongressmen Stewe Skalise wekiller öýüniň Respublikan partiýasynyň üç sany esasy agzalarynyň biri. Ok atyşygyň netijesinde onuň aýagyndan ýaralanandygyny, respublikan kanun çykaryjy Mo Brooks CNN telekanalyna aýtdy we sözüniň üstüni ýetirip, 14-nji iýunda Wirginia ştatynda bolan bu hüjümde azyndan iki sany kanun goraýjy ofiseriň we kongressiň işgäriniň ýaralanandygyny habar berdi.
Respublikan senator Jeff Flake hüjüm edilende 25 çemesi senatoryň türgenleşik üçin jemlenendigini we ýerli wagt bilen ir sagat 6:30 ýaraglynyň we kanun çykaryjylaryň howpsuzlyk güýçleriniň arasynda 50 çemesi ok atylandygyny žurnalistlere aýtdy.
Prezident Donald Tramp özüniň we wise prezident Mike Pensiň “Wirginiadaky ok atyşykly hadysadan habarlydygy we bolup geçýän ýagdaýlary içgin syn edýändigini” aýtdy.


text:
Häzirki wagtda kitaphanalar hakyky muzeýler ýalydyr. Ýagny diňe kitaplaryň saklanylýan ýeri däl-de, eýsem, gözüň bilen görüp bolýan täsin suratlaryň sergisiniň, arhitektorlaryň eserleriniň we ýadygärlikleriniň saklanýan ýeridir.
1. 2011-nji ýylda Ştutgartda açylan kitaphana. Onuň dizaýneri koreýaly Ýun Ýang Ýuidir. Kitaphananyň şekili Rubigiň iki reňkli kubigini ýatladýar. Kitaplar bilen doldurylan, ýüzýän basgançaga meňzeş, Xerox tehnologiýasy bilen üpjün edilen okalga zallary her bir tebigatçy alymyň arzuwydyr.
2. Aleksandr kitaphanasy aradan iki müň ýyl geçenden soň, ýagny 2002-nji ýylda täzeden gurulýar. Ol ata-babalaryň hormatyna dikeldilýär. Bu kitaphana internet arhiwleriniň göçürmesiniň ätiýaçlyk üçin saklanýan aýnasynyň bolmagy bilen tapawutlanýar.
3. Geçirilen reýtingleriň arasynda ekologik taýdan arassalygy bilen tapawutlanýan bina, Beýtoudaky Taýpeý (Taýwan) kitaphanasydyr. Gün şöhlesine çydamly, agaçlardan gurlan bu kitaphananyň üçegi 20 sm toprak bilen örtülipdir. Onda müňlerçe kitap saklanýar.
4. 28 000 kwadrat metr meýdany tutýan Niderlandiýadaky Amsterdam kitaphanasy iň iri hasaplanýar. Ol özüniň ýylydyjy desgalary bilen tapawutlanýar.
5. 22 gatly Parižiň Milli kitaphanasynyň şekili kitaby ýatladýan 4 binadan ybarat. Kitaplaryň sanynyň artýandygy sebäpli, 1996-njy ýylda onuň göwrümi giňeldilýär. Agaçlar bilen örtülen kitaphana Fransiýanyň iň gözel ýerleriniň biridir.
6. Triniti kollejindäki Irlandiýa kitaphanasy. Ol ýerde iň gadymy we seýrek duş gelýän kitaplaryň 200 000-si saklanýar.
7. Rimiň Mukaddes Ýekaterinanyň ybadathanasynyň ýanyndaky kitaphana dünýädäki iň köneleriniň biridir. Ol 564-nji ýylda gurulýar. Ol ýerde Platonyň we Gomeriň ilkinji neşirleri hem-de maşinkada ýazylan kitaplaryň 8000-si saklanýar.
8. Fukusima (Iwak) kitaphana muzeýi 2005-nji ýylda gurulýar. Ol ýapon okuwçylarynyň iň köp barýan ýeridir. Onuň arhitektory Tadao Ando. Kitaplaryň daşlygynyň çagalara gowy görünmegini özüne esasy maksat edinipdir.
9. 1500-nji ýylda düýbi tutulan Patyşanyň orta mekdebiniň kitaphanasy, kitaplary yzygiderligine tekjelere berkidilip goýulmagy bilen tapawutlanypdyr. Ol ýerde Isaak Nýutonyň kitaplary hem saklanyp galypdyr.
10. 1848-nji ýylda gurlan Bostonyň açyk kitaphanasy ululygyna görä ABŞ-da ikinjidir. Onda kitaplaryň 24 million töweregi saklanýar. Bu ýere gelýänlere kitaplary öýlerine alyp gitmäge mümkinçilik döreden ilkinji kitaphanadyr.
11. Nassau açyk kitaphanasy 1700-nji ýylda tussaghana hökmünde ulanylýar. Diňe 1837-nji ýyldan soň, ol kitaphana edilýär. Häzir ol ýerde kitaplaryň 28 000-si saklanýar.
12. Şwesiýadaky Stokgolm ilkinji açyk tekjeli kitaphanany 1928-nji ýylda arhitektor Gunnar Asplund gurýar. Ol ýerde okyjylar kitaplary arkaýyn ulanyp bilipdirler.
13. MakAllendäki kitaphanany minneapolisli arhitektorlar Meýer, Şerer we Rokkasl gurýar. Ol ýerde çagalar we ýetginjekler üçin hem okalga zallarynyň gapysy hemişe açyk. Şeýle hem kitaphanada 200 orunlyk konferensiýa zaly işleýär.
14. Manildäki okalga kluby 2000-nji ýylda bina edilýär. Döredilenine 13 ýyl geçen kitaphanada 2500 töwerek kitap bar. Onuň eýesi Ernando Guanalao kitaplary okyjylaryň öýüne tigirli eltmegi endik edinipdir.
15. Waşingtondaky Kongressler kitaphanasy diňe ABŞ-da däl, eýsem, bütin dünýäde bellidir. Onda 151 800 000 kitap bar. Ol ýerde hatda ululygy 6х6 millimetr bolan kitaplar hem saklanýar. Ýöne olaryň sahypalaryny ýiti iňňeleriň kömegi bilen açmaly bolupdyr.
Alynan çeşme: Laýndaky Bir Söz topary.
Taryhda kitaphanalar barada
Häzirki wagtda kitaphanalar hakyky muzeýler ýalydyr. Ýagny diňe kitaplaryň saklanylýan ýeri däl-de, eýsem, gözüň bilen görüp bolýan täsin suratlaryň sergisiniň, arhitektorlaryň eserleriniň we ýadygärlikleriniň saklanýan ýeridir.
-
garayolly68
2 months ago
- Juda gerekli we degerli maglumatlar.


text:
Siriýanyň resmi habarlar gullugy Sanaň beren habaryna görä,Siriýanyň daşary işler ministrligi Amerikanyň Siriýa goşuny Damaskyň ýakynynda gozgalaňçylara we terrorçylara garşy himiki ýaraglary ulanandyr diýen toslamalary esassyz we ýalandyr diýip yglan etdi.
Amerikanyň bu aýyplamalary bu ýurdyň Siriýanyň içerisindäki ýaranlarynyň ýasama gürrüňleridir diýip Siriýanyň daşary işler ministrligi beýan etdi.
Amerika goşuny geçen ýylda hem Siriýanyň Edlip welaýatynyň Han Şeýhun sebitinde amala aşyrylan himiki hüjümde Siriýa döwletini aýyplap Al-Şoaýrat harby howa menzilini bombalady.
Siriýa döwleti bu ýurtda himiki ýaraglary ulanmagy ençeme gezek ret edendir we ony Siriýa döwletine basyş bermegi ugurynda ýasama bir toslama hasaplandyr.


text:
Azerbaýjanyň Orsýetdäki ilçisi Polat Bilbilogly “Türkmenistanyň halk artisti” hormatly adyna eýe boldy.
Türkmenistanyň resmi mediasyna görä, Polat Bilbilogly Türkmenistanyň we Azerbaýjanyň halklarynyň arasynda dostlugy, doganlygy, hyzmatdaşlygy ösdürmekde, şeýle-de iki ýurduň arasynda medeni we gumanitar ugurlardan aýratyn edermenlik görkezendigi üçin we aýdym-saz sungatyndaky zehini we üstünlikleri üçin bu ada mynasyp bolupdyr.
Türkmenistan Azerbaýjanyň at gazanan we artisti Polat Bilbiloglyny 2014-nji ýylda “Magtymguly pyragy” medaly bilen sylaglapdy.
Kompozitor, aýdymçy we aktýor 72 ýaşly Bilbilogly onlaça eseri, şol sanada “Gorkma men seniň bilen” atly kartina bilen tanymal.


text:
Belarusyň, Horwatiýanyň we Rumynýanyň aýdymçylary Ýewropanyň iň uly telewizion çäresi – Ýewrowideniýe aýdym-saz bäsleşiginiň jemleýji tapgyrynda çykyş etjek ýurtlaryň hataryna goşuldy.
11-nji maýda bäsleşigiň ýarym finalynyň ikinji tapgyry geçirilensoň, Belarusyň “Naviband” topary, horwat aýdymçysy Žak Hudek (Jacques Houdek) we rumynýaly aýdymçylar Ilinka we Aleks Florea bäsleşigiň jemleýji tapgyrynda çykyş etmäge mynasyp boldular.
Bu bäsleşik ukrain paýtagty Kiýewiň halkara sergi merkezinden göni efirde görkezildi.
Bäsleşigiň 13-nji maýda Kiýewde geçiriljek final tapgyrynda çykyş etjek beýleki ýurtlaryň arasynda awstriýaly, bolgariýaly, wengriýaly, daniýaly, ysraýylly, norwegiýaly we niderlandlardan aýdymçylar bar.
Şeýle-de, olaryň hataryna bäsleşigiň ýarym finalynyň birinji tapgyrynda üstünlik gazanan 10 ýurduň aýdymçylary bilen bir hatarda, Fransiýanyň, Germaniýanyň, Ispaniýanyň, Britaniýanyň, Italiýanyň we Ukrainanyň sungat ussatlary goşularlar.
Ukraina geçen ýyl Ýewrowideniýe bäsleşiginiň ýeňijisi bolamak bilen, bu bäsleşigiň nobatdaky tapgyryny öz ýurdunda guramalaşdyrmak we onuň final tapgyryna gatnaşmak hukugyna eýe bolupdy.
Bäsleşigiň final tapgyrynda 26 ýurduň aýdymçysynyň ýerine ýetirjek çykyşyndan soň, bäsleşige gatnaşan 42 ýurduň tomaşaçylary we emin agzalary ses bererler. Telewideniýede göni efirde görkeziljek Ýewrowideniýe aýdym-saz bäsleşigine onlarça million adamyň tomaşa etmegine garaşylýar.
11-nji maýda giçlik bäsleşige Makedoniýadan gatnaşan aýdymçy Jana Burçeska emin agzalary we halk tarapyndan berlen sesleriň netijeleriniň mälim edilmegine garaşýan mahaly, onuň duşuşýan ýigidi Burçeskadan özüne durmuşa çykmagy sorady. Burçeska özüne edilen bu teklibi kabul etdi, ýöne final tapgyryna geçip bilmedi.
Ukrainanyň häkimiýetleri bolgariýaly aýdymçy Kristian Kostowyň 2014-nji ýylyň iýunynda Kryma sapar etmegine garşy hiç hili çäre görmejekdiklerini aýdansoň, ol bäsleşigiň 13-nji maýdaky tapgyrynda çykyş etmek mümkinçiligine eýe boldy. Kostowyň Kryma eden sapary Russiýanyň ýarymada goşun iberip, ony anneksiýa etmeginden birnäçe hepde soňa gabat gelipdi.
Ukrainanyň kanunçylygynda ýurduň hökümetine Kiýewden rugsatnama almazdan, Kryma sapar eden adamlara gadagançylyk girizmegine rugsat berilýär. Ýöne Ukrainanyň serhet gullugy Kostowyň Kryma eden saparyny derňänden soň, onuň bu sapary amala aşyranda kämillik ýaşyna ýetmändigini we şol döwürde ýarymada sapar etmek baradaky kanunçylygyň hem güýje girmändigini aýtdy.
Russiýaly aýdymçy Ýuliýa Samoýlowanyň Ýewrowideniýe bäsleşiginde öz ýurdunyň adyndan çykyş etmegine garaşylýardy. Ýöne Kiýew onuň 2015-nji ýylda Krymda sahna çykmak bilen ukrain kanunyny bozandygyny aýdyp, Ukraina sapar etmegine gadagançylyk girizdi.


text:
Baýramaly
Taryhy
Baýramaly Türkmen aga özüni bileli bäri oba bolup görmedik şäher. Şonuň üçin hem ol Türkmenistanyň iň taryha baý we gadymy şäherlerinden biri. Meň çagalygymda Merw 2500 diýip, şäheriň 2500 ýyllygyny bellejek bolup ýördüler ýöne bu sany has az görüp soň ol proekt goýbolsun edildi.
Baýramaly esasanda ex-Maru-Şahu-Jahan we gadymy Merw hökmünde ýagny Seljuk Imperiýasynyň paýtagty hökmünde tanalýar. Bu şäherde Seljuklaryň iň soňky Soltany Sanjar ýaşapdyr we işe gatnapdyr. Onuň dünýä belli mawzoleýi şäheriň daşynda ýerleşýär we örän restawrasiýa mätäç. Biz çagakak şäheriň parkyndaky karusel (çertowoýe kolso) işleýärdi we her gezek iň beýik nokada çykanymyzda Soltan Sanjary görmäge höwes ederdik. Bu gubura gitmek üçin taksiçilere „Soltan Sanjara gitjek“ diýmeli, olar hem “Bolýar” diýseler münmeli, bolmasa öz işiň bilen bolubermeli.
Has tapawutlyrak aýratynlygy dini temada; bu esasan hem garaşsyzlykdan soň meşhur boldy. Ol hem şol Soltan Sanjaryň ýakynlarynda Bureýde we Aslami diýip iki sany mukaddes öwlüýaniň guburlarydyr. Bular Muhammet Pygamberiň ýoldaşlary bolup, Yslam dinini ýaýbaňlaşdyrmak maksady bilen bu territoriýalara gelipdirler. Halk bu mukaddes adamlara örän ýokary hormat goýýar. Umuman olaryň ýatan ýerleri halk arasynda “Bureýdalar” diýlip atlandyrylýar we köp merhumlar bu ýerde jaýlanýar.
Mundan başgada bu ýerde halk arasynda Hoja Ýusup Baba diýilýän meşhur musulman alymynyň gubury bar we onuň adyny göterýän metjit bar. Iň soňky gezek gidenimde ol ýerde bir kino düşürülýärdi. Bu ýeri hem halkyň uly hormatyna eýedir.
Şu gürrüňini edýän taryhy kompleksimiň içinde Gyzlar gala diýip uly gala we Oglanlar gala diýip kiçiräk gala bar. Bular barada herhili gürrüňler edilýär edil öz eşdişime görä gadym zamanlarda Oglanlar galadan Gyzlar galasyna ok ýetirip bilenler ol ýerden gyz almaga mynasyp bolýarmyşyn. Bu elbetde rowaýatdyr.
Bulardan başga hem Ahmet Sapançy diýilýän biriniň gubury bar. Herhili mollalaryň we öwlüýäleriň mazary bar. Bularyň hemmesi örän könelen binalar we olar ýykylyp barýan şäher galasynyň içinde ýerleşýärler. Baýramalydan çykyp Lebap tarapa ýola düşeniňde ýada Zähmet tarapa çep tarapda bir uly tamdyr görünýär. Muňa biz Baýramalylylar Hajymeligiň tamdyry diýýäris. Bu gurluş çyndanam äpet bir tamdyra meňzeýär we ulularyň gürrüňine görä öňler onuň körüginden maşynly girip içinden gamyş ýygyp gaýdýan ekenler. Has ulalanymdan soň taryhda munuň ilat tarapyndan buz saklamak üçin ulanylandygyny bilip, erteki şäherde ýaşaýandygym hakyndaky guwanjym ýitip ýok boldy.
Eýsem Baýramaly ady nireden geldi? Men hem bilemok emma bu ýerde Baýramaly diýip bir han ýaşapdyr. Onuň adyny göterýän Baýramalyhangala şäheriň bazarynyň ýanynda ýatyr.
Geçen iki asyrda bolsa bu şäher ak patyşanyň dynç alýan ýeri hökmünde ulanylypdyr we Ýewropa medeniýetinden uşak-düşek edinip galypdyr. Şäher merkezinde häli-häzirem köne Hristiýän ybadathanasyň harabasy beýgelip dur. Köne binalar hem bir ors yzynyň bardygyny mese-mälim görkezýär. Gürrüňlere görä Nikolaýyň gyzy ýaramansoň ol bu şähere aýratyn üns beripdir we owadanlaşdyrypdyr. Şäherde ors ilaty ep-esli bar.
Iň soňky 70 ýylyň gürrüňini hemmämiz bilýäris. Şäherimiziň esasy köçesi ozallar Çkalowdy, Garaşsyzlykdan soň ol Watan köçesi boldy. Gagarin Andalyp boldy, beýle diýsem Gagarin şahyr bolandyr öýdäýmäň, Gagariniň adyny göterýän köçesine indi Andalybyň adyny götermek nobaty geldi diýjek bolýaryn, umuman şeýdip köp zadyň ady üýtgedi.
Ilaty
Bu şäher örän kozmopolit – köpmilletli. Bu ýerde edil özüm ors nemes, özbek, ýewreý, pars, azerbeýdjan, uýgur, buluç, gazak we türkmen gördüm. Elbetde bularyň sany azlyk emma türkmen tapaýmagam gaty aňsat däl. Bularyň hemmesi bir millet ýaly dost ýaşaýarlar. Türkmenler. Hemmämiziň bilýän türkmenlerimiz. Her tohumdan bar. Toý zat bolsa üýşüp begenýäris. Baýramaly Türkmenistanyň her künjeginden gyz alyp berýär. Şäheriň her ýerinde ýaşaýarlar. Nämüçindir her milletiň öz etmeli işi bar ýaly bolup dur. Meselem gurluşyk we montýor ýaly işlerde işleýän orslary ýaman köp gördüm. Azerbeýdjanlar bolsa, bulara pürsiýan hem diýýärler öýdýän men hiç tapawudyny bilip bilmedim, esasan mal bakyp etini satýarlar; birhili bulara men biznesmen diýýärin. Krasnowostoçnyý diýlen köçede örän köplük bolup, diňe şolar diýseňem boljak. Gowy ýaşaýarlar. Uýgurskaýa diýip bir köçe bardy. Bu ýerde öňler gündogar Türkistandan gelen uýgurlar ýaşaýar. Bular hem türki halklara degişli. Buluçlar umuman garaýagyzrak millet we parslaryň diline meňzeş dilde gepleýärler. Köpüsi türkmençe bilýärler. Şäherde köplük bolup ýaşamaýarlar, ýakynda ýerleşýän obalarda ýaşaýarlar. Rafsanjaniniň adyny göterýän oba diňe buluçlardan emele gelen. Nämüçindir özlerine buluç diýilmegini halamaýarlar. Sögmek diýip düşünýärler. “Özüň buluç” diýseler hem gaty görüp ýörmeli däl. Tatarlar bar, orslar ýalyrak ýaşaýarlar saryýagyz bolýarlar. Ors doganlarymyzy bolsa hemmämiz bilýäris. Ýokarda agzalanlaryň hemmesi garyşyk ýaşaýarlar.
Ilat esasanda döwlet edaralarynda ýagny banklarda, mekdeplerde, zawodlarda (Masložir, Masloprom ýaly) we sanatoriýada işläp pul gazanýar. Baýramalynyň bazarynyň soňky ýyllarda möwç alyp ösýändigine şaýat boldum. Ilat sanyny emma 75.000 we 80.000 arasyndadyr .
Nirede?
Günorta-gündogar Türkmenistanda Marydan 35 kilometr ýalyrak aralykda ýerleşýär. Mary welaýatynda Marydan soň ikinji uly şäher. Bu 4000 müň manatlyk benzine 15 Baýramala baryp bolýar diýmek. Baýramalydan hiç ýerik barman Türkmengala, Ýolötene, Mara we Lebaba gidip bolýar. Marydan Lebaba gitjek bolsaň Baýramalydan geçäýmeli. Baýramalydan 11-de otla münseňiz ertir 9-da Aşgabadyň wokzalynda oýanarsyňyz, elbetde ýolda irkilip bilerin öýtseňiz. Demir, howa we gara ýol bilen Baýramala gelip bolýar.
Näme Bar?
Baýramalyda bir böwrek sanatoriý bar. GDA-nyň (SNG) içinde meşhur bolupdyr. Örän baglyk ýer bolup, Baýramalynyň merkezinde ýerleşýär we ýaşlaryň duşuşyk ýeri bolup hyzmat edýär. Baýramala girip barýan wagtyňyz uly daşlar bilen Baýramaly kurort şäher diýlen ýazgyny görersiňiz. Bu daşlaryň sebäpkäri şol owadan dynç alyş merkezidir. Ol prezidentimiz Saparmyrat Nyýazowyň adyny göterýär.
Okuw jaýlaryndan halk arasynda Tehnikum diýilýän Agrobiznes mekdebi bar. Oba hojalyk uniwersitetiniň filialy we iki ýylda buhgalteriýa, weterinariýa ýaly ugurlarda hünärmenleri taýýarlaýar. 13 sany dünýewi, 1 sany zehinliler mekdebi we bir sany türkmen-türk mekdebi bar.
Dynç almak üçin restoranlar, diskotekalar we barlar kän. Taryhy zat görmek isleýän we ýanynda surata düşmek üçin owadan bina gözleýänler üçin kän owadan bina ýok. Kinoteatryň daşyny gowy edip reňkläpdirler. Öýlenýänler baky oda gül goýup şol ýerde surata düşýärler.
Uly bazar onuň ýanynda mal bazar bar. Söwda gyzgalaňly gidýär, sebäbi şol töweregiň Nýu Ýorka gitmek üçin ýola çykan halky Baýramala gabat gelip hemme işlerini şol ýerde bitirip bilýär.
Sözsoňy hökmünde
Baýramalyny gürrüňlere sygdyrmak mümkin däl. Bir adamyň gürrüňine sygdyrmaga bolsa synanşyp oturmaly hem däl. Iň gowusy gelip görüň.


text:
FBI Trampyň egindeşleriniň Russiýa bilen gizlik gatnaşyklaryny delillendirip bilmedi
ABŞ-nyň Adalat ministrligi we Federal derňew ofisi Prezident Donald Trampyň egindeşleriniň Russiýa bilen gizlik gatnaşyklaryny delillendirip bilmedi
ABŞ-nyň Adalat ministrligi we FBI-yň resmileri Trampyň egindeşleriniň Russiýa bilen gizlin gatnaşyk edýändigini we ylalaşyk gazanandygyny delillendirip bilmändikleri barada Kongresiň agzalaryna maglumat berdi.
FBI Trampyň işine 2016-njy ýylyň iýul aýyndan bäri seredýärdi.
Kongresin Wekiller palatasynyň Howpsyzlyk komiteti 2017-nji ýylyň awgust aýynda Adalat ministrliginden we FBI-dan delolar barada maglumat bermegini talap edipdi.
Emma “Waşington Examiner” gazetiniň habar bermegine görä bir ýyldan gowrak wagt bäri delonyň üstünde işlenendigine garamazdan şeýle habarnama berip bilmedik ministrliginiň we ofisiň resmileri Kongresiň agzalary bilen ýüzbe-ýüz duşuşykda delodaky aýyplamalary delillendirip bilmändiklerini beýan etdiler.


text:
Rejep Taýýyp Erdogan
Rejep Taýýyp Erdogan (türk. Recep Tayyip Erdoğan) 1954-nji ýylyň fewral aýynyň 26-na Ystanbul şäheriniň Beýogly etrabynyň Kasympaşa diýen ýerinde eneden bolýar. Şu wagt Erdogan, Türkiýe Respublikasynyň 12-nji Prezidentidir. 2003-2014 ýyllar arasynda Türkiýeniň baş bakany wezipesinde işleýär. Taýýyp Erdogan 1994-98 ýyllary arasynda Ystanbul şäheriniň häkimi wezipesinde işleýär. 2001-de ýüze çykan syýasy krizisden soňra gurulan Adalat we Galkynyş Partiýasynyň başlygy wezipesini 2014-nji ýylyň awgust aýynda Prezidentlige saýlanýança dowam edýär. Adalat we Galkynyş Partiýasy Erdogan liderliginde 2002,2007 we 2011 Respubilika saýlawlarynda 1-nji partiýa bolup çykýar we ministirler kabineti gurýandyrlar.
- Syýasy geçmişi
Erdogan 1970-nji ýyllarda Türkiýede bar bolan "Yslamçy" partiýa bolan Milli Gutylyş Partiýasynda (türk. Millî Selamet Partisi) (1972-1981) syýasy durmyşyna başlaýar. Bu partiýa 1980-nji ýyldaky harby rewelusiýada ýapylanyndan soňra 1983-1998 ýyllar arasynda Refah Partiýasynda, bu partiýa gadagan edileninden soňra, 1998-2001 ýyllar arasynda bolsa Fazilýet Partiýasynda syýasata dowam edýär.


text:
25-nji aprelden başlap Balkan welaýatynyň Türkmenbaşy şäheriniň polisiýasy garamtyl reňkdäki hem-de könelişen awtoulaglary gözlemek we saklamak boýunça reýdleri geçirip başlady diýip, “Türkmenistandan alternatiw habarlar” neşiri ýazýar.
Neşiriň 28-nji aprelde beren maglumatyna görä, häzirki wagt şäherde raýatlaryň diňe ak we çal reňkdäki transport serişdelerini sürmegine rugsat berilýär. Beýleki reňkdäki awtoulaglar bolsa, “jerime duralgasyna” alnyp gidilýär.
Bu maglumaty, Türkmenistanda bolup geçýän täzelikler bilen ýakyndan gyzyklanýan we Balkan welaýatyna ýygy-ýygydan sapar edýän Aşgabatda ýaşaýan synçy Amanmyrat Bugaýew hem tassyklap, bu çäräniň indi iki aýdan gowrak wagt bäri dowam edýändigini, ýöne geçen hepdeden başlap, munuň has-da güýçlendirilendigini aýtdy.
“Polisiýa işgärleri birinji gezek saklanan awtoulag eýelerine resmi ýagdaýda düşündiriş berýärler. Olar ‘indi şu reňkli maşynyň bilen köçä çykmak, çykjak bolsaň, reňkini üýtget’ diýýärler. Ýa-da başga bir bahana tapyp, 50 manat möçberinde jerime tölemeli edýärler. Polisiýa işgärleri sürüjilere ‘ikinji gezek ele düşäýseň, maşynyň eliňden alyp duralga äkideris hem-de düzgün bozan adam hökmünde uly jerimeleri salarys, maşynyň eliňden almaga çenli bararys’ diýýärler” diýip, Bugaýew balkanly sürüjileriň ençemesine salgylanyp gürrüň berdi.
Onuň sözlerine görä, köçe-ýol hereketine gözegçilik edýän polisiýa işgärleri reňkine seretmezden, Orsýetde öndürilen “Žiguli”, “Niwa”, “Moskwiç” kysymly we beýleki könelişen awtoulaglary hem saklap, olary “jerime duralgalaryna” alyp gidýärler. Ol bu gadagançylyklar sebäpli Türkmenbaşy şäheriniň ýaşaýjylarynyň öz garamtyl reňkdäki ýa-da könelişen awtoulaglaryny welaýatyň çarwa obalaryna satyp başlandygyny hem sözüniň üstüne goşdy.
Ýurduň günbatar welaýatynyň Türkmenbaşy şäherinde awtoulag eýelerine garşy dil üsti bilen girizilen gadagançylyklar diňe munuň bilen hem çäklenmeýär. Polisiýa işgärleri günden goranmak üçin gara äýnek dakynan awtoulag sürüjilerini saklap, olara “köçe-ýol hereketiniň düzgünini bozduň” diýip, 50 manada çenli pul jerimesini hem salýarlar.
“Köçe-ýol hereketine gözegçilik edýän polisiýa işgärleri awtoulag sürüjilerine “gara äýnek dakynyp, öz ýörejek ýoluňy saýgarmagyňa zyýan edýäň” diýseler-de, gara äýnegi dakmagy gadagan edýän resminamany ýa-da karary görkezmekden ýüz öwürýärler” diýip, Bugaýew polisiýa tarapyndan saklanan awtoulag sürüjileriniň birnäçesine salgylanyp gürrüň berdi.
Mundanam başga, Türkmenbaşy şäherinde awtoulag sürüjilerine garşy gözegçilikler gijelerine hem dowam etdirilip, polisiýa işgärleri ulagyň yşyklandyrýan çyralarynyň hiline seredip, sürüjilerden “göz gamaşdyryjy” diýilýän çyralary çalyşmagy talap edýärler.
“Awtoulaglaryň käbirine has ýiti lampoçka dakypsyň, seniň şunyň bolanok diýip, dessine ony duralga alyp gidýärler. Ertesi güni şony çalşyrandan soňra sürmäge rugsat edilýär” diýip, Bugaýew awtoulagynda doga-bagjyklar, alajalar asylan ýa-da käbir ýazgylar ýazylan sürüjileriň hem saklanyp, olardan bulary aýyrmagyň talap edilýändigini belledi.
Türkmenbaşy şäherinde awtoulaglara we olaryň sürüjilerine garşy gözegçilikleriň güýçlendirilmeginiň sebäpleri barada häzirlikçe resmi düşündiriş berilmeýär. Bu barada şäheriň köçe-ýol hereketine gözegçilik edýän polisiýa işgärleri hem anyk maglumat bermeýärler.
Emma “Türkmenistandan alternatiw habarlar” neşiri bu çäräniň türkmen prezidenti Gurbanguly Berdimuhamedowyň Balkana etjek sapary bilen baglanyşyklydygyny, ýöne türkmen lideriniň bu welaýata haçan barjakdygy barada anyk maglumatyň ýokdugyny aýdýar.
Ýatladyp geçsek, Türkmenistanda köçeleri gara we garamtyl reňkdäki, şeýle-de könelişen awtoulaglardan arassalamak çärelerine ilkinji gezek geçen ýylyň ahyrynda Aşgabatda girişilip, soňra bu ýurduň käbir beýleki welaýatlarynda hem amal edilip başlandy.
Maglumat üçin ýatlatsak, mundan iki ýyl çemesi öň hususy eýeçilikdäki awtoulaglaryň, şol sanda welaýatlardan gelen ulaglaryň ählisine Türkmenbaşynyň Awaza etrabyna girmek gadagan edilipdi.


text:
4G LTE-niň dördünji nesliniň ulgamy jebis gurluşlar bilen deňsiz-taýsyz ýokary tizlikde internede girmäge mümkinçilik berer.
Iş ýüzünde şu aşakdakylary aňladýar, ýagny TMCELL 4G LTE ulgamynyň abonentleri diňe bir internede jebis girmegiň tizliginiň on esse artdyrylmagyna eýe bolman, eýsem, ähli zatlara goşmaça degişli mümkinçilikleri hem alyp bilerler, mysal üçin, ňokary durulykda köp ýaýlymly telegepleşiklere tomaşa edip bolar, on-laýn sazyny diňläp bolar, göz açyp ýumasy salymda suratlary açyp, poçta seredip bolar, göwrümli faýllaryň ýüküni ýetirip bolar.
4G LTE ulgamyna birikdirmek mugt, Siz tölegeňizi öz nyrhnama meýilnamaňyzyň trafigine görä, amala aşyrýarsyňyz.


text:
Türkmenistanda esasy azyk harytlarynyň yzygiderli gymmatlamagy ilatyň arasynda barha kän howsala döredýär we adamlar gurplarynyň çatdygyndan köpräk un, ýag alyp goýmaga çalyşýar.
Azatlyk radiosynyň ozal hem habar berşi ýaly, Türkmenistanda azyk nyrhlary yzygiderli gymmatlaýar we fewral aýynyň başynda benziniň bahasynyň galmagy ilatda indi has uly howsala döretdi diýip, Azatlygyň ýerli çeşmesi habar berýär.
“Ilatyň gündelik sarp edýän azyk harytlarynyň – ösümlik ýagynyň, süýt önümleriniň, günebakar çigidiniň we beýlekileriň bahalary barha ýokarlanýar. Ol önümleriň käbiri 30%, käbiri 20% gymmatlady, hatda “Kämil bazarda” we “Berkarar” biznes merkezinde satylýan türk usulynda bişirilen çörek hem gymmatlady” diýip, çeşme habar berýär.
“Men satyjylardan çöregiň bahasynyň haçan gymmatlandygyny soradym, olar munuň ýakynda bolandygyny aýtdylar – diýip, çeşme aýdy. - Men çöregiň gymmatlamagynyň sebäbini soradym, olar çörek bişirenlerinde daşary ýurtdan getirilen we ABŞ dollaryna satyn alnan goşundylary ulanýandyklaryny, onsoň, dollaryň bahasy galsa, çöregiň bahasynyň gymmatlaýandygyny düşündirdiler”.
Bu habary Azatlygyň Aşgabatdaky ýene bir çeşmesi tassyklaýar. “Bu çörek ozal 90 teňňeden satylýardy, indi 1 manatdan satylýar” diýip, çeşme aýtdy.
Alkogolsyz içgiler hem gymmatlaýar we ozal 2 manatdan alnan içgilere indi 3 manat tölemeli bolýar. Süzme ozal 5,10 manatdy, indi 6 manat, ýogsa ol ýurt içinde öndürilýär, belki-de bu benziniň bahasynyň gymmatlamagy bilen baglydyr diýip, Azatlygyň habarçysy bilen gürleşen alyjy aýtdy.
Synçylar benzin gymmatlamasyndan soňky gymmatlamalaryň iki hili görnüşde bolup geçýändigini belleýärler. Mysal üçin, paýtagtdahususy taksileriň ýolgaçy gatnatmak nyrhlary goşmaça 1-2 manat gymmatlady, emma regionlarda bu nyrh, benzingymmatlaly bäri göni 50% gymmatlady.
Ýöne nyrhlaryň galmagy diňe benziniň gymmatlamagy bilen hem düşündirilmeýär, sebäbi bahalar ondan öň hem ýokarlanyp gelýärdi. Ikinji tarapdan, satyjylaryň we haryt getirijileriňköp harydy, bahasy arzan-da bolsa, hiç hili gymmatladyp bilmeýändigi, sebäbi şonsuz hem alyjynyň örän azdygy, söwdanyň derejesiniň juda pesdigi habar berilýär.
Şeýle-de, walýuta bilen iltewli sarp ediş harytlarynyň bahalarynyň aýratyn ýokary galýandygy, ABŞ dollarynyň bahasynyň “gara bazarda” 12 manada çykandygy aýdylýar.
Emma muňa garamazdan, döwlet kompaniýalary tarapyndan getirilen we döwlet dükanlarynda satylýan şeker, et ýaly azyk önümleriniň bahalary üýtgemedi: şekeriň her kilogramy 5 manat, etiň bahasy hem öňküsi ýaly, Aşgabatda kilogramy 25-40 manat aralygynda, regionlarda lomaý söwdada 20-21 manat aralygynda.
“Döwlet başardygyndan haryt getirýär, ýöne ol harytlaryň möçberi örän az we olar döwlet dükanlarynda satylýar. Şol bir wagtda döwlet dükanlarynda satylýan harytlaryň 90% hususy telekeçiler tarapyndan getirilýär, olar dollary “gara bazardan” alýarlar we şu sebäpden getirýän harytlarynyň bahalaryny hem galdyrýarlar” diýip, Azatlygyň çeşmesi aýtdy.
Ýagdaýa belet adamlaryň berýän maglumatyna görä, hatda sogan, kartoşkaý, şeker, un ýaly harytlar hem daşary ýurtdan, mysal üçin Azerbaýjandan getirilýär, un Gazagystandan hem getirilýär, Pakistandan bolsa mandarin getirilýär. “Döwlet bazara kontrollyk edip-de, göni täsir ýetirip-de bilmeýär” diýip, Azatlygyň çeşmesi aýdýar.
Soňky gelip gowşan maglumata görä, unuň gymmatlajagy barada ýaýraýan gürrüňlerden soň dowla düşen adamlar tapan puluna un alyp başlady we döwlet dükanlarynda uny talon bilen almaly etdiler.
“Golaýymyzdaky dükana bir maşyn un geldi, emma ol şol durşuna diýen ýaly yzyna gitdi. Dükançydan sorasam, ‘her dükana düşürmeli haltaň sany bar, şonuň üçin hemmesini düşürmedi, un gelen dükan derrew boşaýar, şu sebäpden her gün az-azdan getirmeli etdiler’ diýip, dükanyň müdiri azatlygyň çeşmesine gürrüň berdi.
“Pullurak adamlaryň una aşa açgözlük bilen topulmagy goly ýukarak maşgalalar üçin emeli un kynçylygyny döredip biler” diýip, adynyň aýdylmazlygyny soran türkmen resmisi Azatlyk radiosyna aýtdy.


text:
ABŞ-nyň döwlet sekretary Reks Tillerson prezident Donald Trampyň oňa Moskwa bilen gatnaşyklary ösdürmek maksatly “gaýtadan dikeltmek” prosesine başlamagy tabşyrandygyny aýtdy.
Tillersonyň 6-njy iýunda Täze Zellandiýada aýdan bu sözleri, Federal howpsuzlyk agentliginiň (FBI) we Kongressiň Orsýetiň geçen ýylda ABŞ-nyň prezidentlik saýlawlaryna goşulyşan bolmagy güman edilip geçirilýän derňewlerine gabat geldi.
Tramp "meniň bilen açyk gepleşip, Orsýetiň möhüm global oýunçydygyny aýtdy we şu günki gün biziň Orsýet bilen gatnaşyklarymyzyň örän pes derejede bolup, ýaramazlaşýandygyny aýtdy” diýip, Tillerson belledi.
Tillersonyň eden bu çykyşy Federal howpsuzlyk agentliginiň öňki başlygy James Komeýiň Senatyň Aňtaw komitetinde çykyş etmeginiň öňýanynda gabat geldi. Komeýiň 8-nji iýunda etjek çykyşynda Orsýetiň ABŞ-nyň geçen ýylky saýlawlarynda oýnan roly barada maglumat bermegine garaşylýar.


text:
Siriýa hökümeti gozgalaňçylaryň kontrollygyndaky etraplarda ýene himiki ýaraglardan peýdalanypdyr diýilýän gürrüňler hakda, BMG-niň Howpsuzlyk geňeşinde Orsýet bilen Birleşen Ştatlaryň arasynda çekeleşik turdy.
Birleşen Ştatlaryň ilçisi Nikki Haleý 5-nji fewralda Orsýeti prezident Başar al-Assadyň goşunynyň gozgalaňçylaryň elindäki Gündogar Gowtada himiki ýarag ulanyp-ulanmandygy hakda barlag geçirilmegini bökdemekde aýyplady. Onuň bellemegine görä, himiki ýaraglaryň geçen hepdäniň aýagynda ulanylandygy hakda “pida çekenleriň onlarçasyndan alnan açyk subutnamalar” bar.
“Orsýet bu beýannamanyň kabul edilmegini, ýagny siriýaly çagalaryň hlor gazyndan boglup ölýändiginiň ýazgarylmagyny gijikdirdi. Bu geňeş Siriýanyň himiki ýaraglary ulanmagy bes etmelidigini aýdypdy. Emme olar ýene dowam etdirýärler” diýip, Hileý aýtdy.
2015-nji ýylyň sentýabr aýyndan bäri harby operasiýalar bilen Assady goldap berip gelýän Orsýet bolsa bu aýdylýanlary “töhmet” diýip ret etdi.
Orsýetiň Birleşen Milletler Guramasyndaky ilçisi Wassliý Nebenzia: “Esasy maksadyň Siriýa hökümetini himiki ýarag ulananlykda garalamakdygy bize bütinleý aýdyň, muny kimleriň edendiginiň entek anyklanan ýeri ýok” diýip gaýtargy berdi.
5-nji fewralda giçlik Amerikanyň döwlet departamenti bir beýannama çykaryp, Siriýa güýçleriniň “bigünä raýatlary gorkuzmak üçin” hlor gazyny ulanýandygy hakdaky gürrüňleriň gaýtalanmagynyň Birleşen Ştatlary “aşa aladalandyrýandygyny” aýtdy.
Beýannamada aýratyn-da geçen 30 günüň içinde alty hüjümde himiki ýarag ulanylandygy hakda subutnamalaryň bardygy aýdylýar.
“Orsýet Siriýanyň režimini jogapkärçilikden goramak bilen öz üstüne alan borçnamalaryny ýerine ýetirenok. Siriýada himiki ýaraglary ulanmagy ähli taraplar gürrüňsiz bes etmelidir. Siriýa halky ejir çekýär, dünýäniň galan bölegi hem muny synlaýar” diýip, beýannamada aýdylýar.
Çekeleşik iki tarapyň arasynda bolýan şular ýaly aýyplamalary we ret etmeleri şöhlelendirýär. Mysal üçin, geçen noýabr aýynda Orsýet Siriýada himiki ýaraglar bilen amala aşyrylýan hüjümlere kimiň ýa kimleriň jogapkärdigi hakda BMG tarapynda barlag geçirilmegi baradaky taslamany weto edipdi.
Siriýa himiki ýaraglary ulanandygyny birsyhly inkär edip gelýär. Barlagçy topar 2015-nji ýylda ulanylan zäherli gaza “Yslam döwleti” atly ekstremistik toparyň jogapkärdigini anyklapdy.
Orsýet urşuň tutuş dowamynda Assady diplomatik taýdan goldap, Howpsuzlyk geňeşinde özüniň hemişelik agzalygyndan peýdalanyp, girizýän wetolary bilen onuň hökümetini halkara derejesinde edilmeli basyşlardan gorap geldi.
Moskwa şeýle hem on müňlerçe adamyň heläklenmegine we millionlarça adamyň öý-öwzaryndan jyda düşmegine getiren konfliktde uruş meýdanynda Assada arka durup, 2015-nji ýylda hökümete garşy güýçlere howa kampaniýasyny başlady.


text:
2018-nji ýylyň 15-nji maýynda Moskwa wagty bilen 7:58-de «Brent» söwda belgili nebitiň bir barreliniň bahasy 6 sent ýokarlanyp, 78,29 amerikan dollaryna deň boldy. «WTI» söwda belgili nebitiň bahasy 2 sent gymmatlap, 70,98 amerikan dollaryna barabar boldy.
14-nji maýda söwdanyň başynda pese düşen nebit bahalary OPEC-iň aýlyk hasabatynda nebit bazaryny goldamaga taýýardygy hakynda beýan edeninden soňra gündiz bahalar ýokarlanmaga başlady, diýip Finmarket habar berýär.
«Gara altynyň» bahasy duşenbe güni 2014-nji ýylyň noýabryndan bäri iň ýokary görkezijisini täzeledi.
14-njy maýda Londonyň «ICE Futures» biržasynda «Brent» söwda belgili nebitiň bir barreliniň bahasy 1,44 göterim gymmatlap, 78,23 amerikan dollaryna, şeýle-de Nýu-Ýorkuň «NYMEX» haryt biržasynda «WTI» söwda belgili nebitiň bahasy 0,37 göterim gymmatlap, 70,96 amerikan dollaryna barabar boldy.


text:
TM HYZMAT MUSIC
Egor Krid durmuşy, ösüşi, maşgalasy!
Aýdymçy Egor Krid
Lakamy: Egor Krid
Hakyky ady: Egor Nikolaýewiç Bulatkin
Durmuşy:
Egor Krid 1994-nji ýylyň 25-nji iýunynda Penza şäherinde doguldy. Çagalykdan aýdymçy bolmagy arzuw edýärdi. Penzanyň 2-nji häzirkizaman tehnologiýa dolanşygy liseýyny tamamlady. Ýaşlyk döwründen hip-hop bilen gyzyklanýardy.
Egoryň tutuş ýaşlyk döwri aýdym düzmek bilen baglanyşykly, adamlar arasynda bolýan sebäpler we söýgi wakalar hakda.
Ösüşi:
2011-nji ýylda öz eli bilen düşürilen “Tordaky söýgi” atly kliby çykdy. 2012-nji ýylda ol “Wkontakte Ýyldyzy – Bäşinji kanal” atly bäsleşiginiň ýeňijisi boldy. Şondan soňra ol “Вдохновение” atly aýdymy bilen Sankt-Peterburgdaky “Oktabrskiý” konsert zalynda çykyş etdi. Black Star Inc leýbli Egor Krida Timatiň – Не сходи с ума diýen aýdymyna aýry görnüş çykanyndan soň haçanda ol aýdym 1 million sapardan gowrak görülende, üns berdiler.
Maşgalasy:
Kakasy – Nikolaý Borisowiç Bulatkin , telekeçi, “Фирма Унитрон” müdiri
Ejesi – Marina Petrowna Bulatkina, “Фирма Унитрон” orunbasar
Jigisi – Polina Nikolaýewna Bulatkina
Aýdymçyň maglumatyny paýlaş:
Egor Krid hakda pikirleriňizi paýlaşyp bilersiňiz! (diňe adyňyzy görkezseňiz ýeterlik)comments powered by HyperComments
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
ABŞ, Ýewropa Bileleşigi we adam hukuklaryny goraýjy toparlar Orsýetde ýüzlerçe parahatçylykly protestçiniň tussag edilmegini ýazgardylar.
12-nji iýunda tutuş ýurt boýunça dürli şäherlerde geçirilen korrupsiýa garşy protestlerde oppozisiýa lideri Alekseý Nawalnynyň 1560 tarapdary tussag edildi, şol sanda 866 adam Moskwada we 548 adam Sankt Peterburgda.
Polisiýanyň protestlerdäki hereketlerini hasaba alýan hökümete degişli bolmadyk halkara guramasy OWD-info tussag edilen protestçileriň aglabasynyň 13-nji iýunda irden boşadylandygyny aýtdy.
Nawalnynyň özi 12-nji iýunda, Moskwada protestleriň öňüsyrasynda tussag edildi we rugsat berilmedik ýörişleri guramalaşdyrmak üçin 30 günlük tussaglyga höküm edildi.
Ak Tam 12-nji iýunda Orsýeti ähli demonstrantlary boşatmaga çagyrdy we tutha-tutluklary “demokratik gymmatlyklary ýok etmek boýunça synanyşyk” diýip atlandyrdy.
Nawalnyý prezident Wladimir Putiniň goly astyndadygyny aýdýan korrupsiýa sistemasyna garşylyk bildirmek üçin protestlere çagyrypdy.


text:
LINE sazlamalary hakynda has giňişleýin düşündiriş #1
LINE söhbetdeş programmasy gün günden täzelenip täze funksiýalar goşulýar. Täze goşulýan funksiýalardan ählimiz habarly bolup bilmeýäris. Habarly bolmak üçin LINE içini doly bilmegimiz gerek. Mysal üçin bir ýere bilmän bassam belki hasabym bozular ýada ýene bir zat bolar gorkusy bilen her bir zada degip bilemizok.

Bu ýazgymyzda elimizden geldigiçe LINE sazlamalar bölüminiň funksiýalaryny ýeke ýekeden agzap geçmek. Suratlarda ädim ädim ähli ýollar görkezilendir. LINEa täze girenlere üns berip okamagyny haýyş edýärin. Esasy LINEa täze girenler üçin ýazyldy. Öňki bilenler bilýän diklerini aýtmazlygyny haýyş edýärin.
Sazlamalardaky 1-nji bölüm: Meniň Maglumatlarym ( Moy Dannye)
- Profil – Bu bölümde Öz LINE profiliňe degişli maglumatlary düzetmek üçin. Mysal: ID, At, doglan günüňiz we şm maglumatlaryňyzy düzedip bilýärsiňiz.
- Akkount- Bu bölümde bolsa biziň LINE hasabymyza degişli zatlary düzedip bilýäris. Mysal üçin email baglamak üçin şu bölüme girmeli. Has giňişleýin aşakda.
- Liçnye Dannye- Bu bölümde esasy zat biziň gizlinligimizdir.
- Keep- Keep bölümine biz LINEdaky suratlarymyzy we başga maglumatlarymyzy online şekilde saklap bilýäris.
Sazlamalardaky 1-nji bölümiň ädim ädim düşündirişi: (Ýokardaky Bölümiň giňişleýin düşündirişi)
1.Profil
Bu suratda görýäniňiz Profil sahypasynyň içidir. Profil sahypasyna gireniňizde aşakdaky ýaly penjire açylýandyr.
Aşakdaky sanlar suratdaky sanlar bilen deňdir. Sanlar boýunça funksiýalaryň nähili işe ýaraýandygy ýazyldy.
- Bu funksiýada haçan siz Profil ýada Home suratyňyzy üýtgedeniňizde Siziň Timeline sahypaňyzda görkezilip görkezilmejegini sazlaýandyr. Egerde siz ýaşyl belligi öçüreniňizde profiliňize täze surat goýanyňyzda Timeline (lenta) sahypaňyzda çykmaýandyr.
- Bu ýerden Profil adyňyzy üýtgedip bilýärsiňiz.
- Adyň aşagyndaky görünýän ýazgy.
- Siziň IDiňiz
- Bu ýerdäki ýaşyl belligi öçüreniňizde siziň IDiňizi gözletseler hem sizi tapmazlar. ID funksiýaňyza öçürýändir.
- KR kod hem Siziň IDiňiziň suratly görnüşi diýip bileris. Içine Girip öz KR kodyňyzy ýasap bilersiňiz.
- Bu ýerde öz doglan günüňizi ýazyp bilersiňiz. Bu haçanda siziň profiliňize seredenlerinde görünýändir.
2.Akkount Sazlamalardaky 1-nji bölümiň ädim ädim düşündirişi: (Moy Dannye Bölümiň giňişleýin düşündirişi)
Bu suratda görýäniňiz Akkount sahypasynyň içidir. Akkount sahypasyna gireniňizde aşakdaky ýaly penjire açylýandyr.
Aşakdaky sanlar suratdaky sanlar bilen deňdir. Sanlar boýunça funksiýalaryň nähili işe ýaraýandygy ýazyldy.
- Bu ýerden Telefon belgiňizi üýtgedip bilýärsiňiz.
- LINE hasabyňyza Email birikdirmek üçin şu ýere girmelidir. Email nädip birikdirmeli sorag bar bolsa şu ýere girip öwrenip bilersiňiz. Email birikdirmek
- Bu ýerden LINE hasabyňyzyň parolyny üýtgedip bilersiňiz. LINE parolyňyzy diňe email birikdirilenden soňra üýtgedip bilersiňiz. Çünki Siziň parolyňyz email birikdirilenden soňra bolýandyr. Email ýok wagty siziň hem parolyňyz ýokdur.
- Facebook hasabyňyz bar bolsa birikdirip bilersiňiz. Haçanda LINEdan çykanyňyzda telefon belgisiz hasabyňyza girip bilýänsiňiz.
- Siziň LINE hasabyňyza birikdirilen programmalar bardyr. Içine girip öçürip açyp bilýärsiňiz.
- Egerde bu ýerdäki ýaşyl belligi öçürseňiz Kompýuter we beýleki uly enjamlardan LINE hasbayňyza girip bilmeýärsiňiz.
- Eger kompýuterden LINE hasabyňyza giren bolsaňyz kompýuteriň ady şu ýerde durýar, Kompýuterdäki hasabyňdan çykmak üçin girip öçürip bilýärsiňiz.
- LINE hasabyňyzy düýbünden ýok etmek üçin Udalit Akkount düwmesine basmaly. Hasabyňyzy pozan ýagdaýyňyzda hiç hili maglumatlaryňyzy yzyna getirip bolýan däldir.
3.Liçnye Dannye Sazlamalardaky 1-nji bölümiň ädim ädim düşündirişi: (Moy Dannye Bölümiň giňişleýin düşündirişi)
Bu suratda görýäniňiz Liçnye Dannye sahypasynyň içidir. Liçnye Dannye sahypasyna gireniňizde aşakdaky ýaly penjire açylýandyr.
Aşakdaky sanlar suratdaky sanlar bilen deňdir. Sanlar boýunça funksiýalaryň nähili işe ýaraýandygy ýazyldy.
- Egerde LINE programmaňyza parol goýmak isleseňiz bu ýere girip parol goýup bilersiňiz. Şeýlelik bilen LINE programmaňyza parol ýazyp girip bilersiňiz.
- Bu ýerdäki ýaşyl belligi öçüreniňizde siziň IDiňizi gözletseler hem sizi tapmazlar. ID funksiýaňyza öçürýändir.
- Bu funskiýany açan işleden wagtyňyz siziň dostyňyz bolmadyk biri ýazan wagty gönüden öçürilýändir, ýazan haty size gelmän blok bolýar. Işletmek üçin ýaşyl belligi açmaly.
- Bu funskiýa açyk wagtynda size lentadan ugradylan dostluk islegleri gelýändir. Ýagny Timeline sahypalardan size dostluk iberip bilýändirler. Ýapyk wagtynda hiçkim size dostluk islegini ugradyp bilmeýär.
- Täze KR koduny almak üçin şu ýere basmalysyňyz KR kody hakynda ýokarda agzap geçipdik.
4.Keep Sazlamalardaky 1-nji bölümiň ädim ädim düşündirişi: (Moy Dannye Bölümiň giňişleýin düşündirişi)
Bu suratda görýäniňiz Keep sahypasynyň içidir. Keep sahypasyna gireniňizde aşakdaky ýaly penjire açylýandyr.
Keep bölümi her bir ulanyja 1 GB boş ýer berýändir. Keepde siz öz suratlaryňyzy faýllaryňyzy we başgada birnäçe görnüşli maglumatlaryňyzy Online şekilde saklap bilýärsiňiz.
LINE sazlamalaryndaky 1-nji bölüminiň funksiýalaryny öwrendik. LINE sazlamalaryň beýleki bölümlerinde görüşýänçäk hoş sag boluň!
Öwrenmeli LINE@ hasabymyza goşulmak üçin şu ýere basyň: https://goo.gl/GAUHbA
LINE Creator Studio Programmasy alyp bilmeýänler şu ýerden ýükläp bilerler: http://link.tsoltanov.com//33
LINE Creator Studio Programmasy hakynda öňümizdäki günlerde öwrenip geçeris.
3,582 gezek okaldy


text:
Dünýäniň 70 göterimden gowrak önümleri konteýnerleriň ýardamy bilen ummanlar arkaly daşalýar. Dünýäniň iň uly portlary Hytaýda ýerleşýär. Munuň Hytaý bilen bir hatarda beýleki Uzak Gündogar ýurtlarynda hem önümçiligiň ýokary bolmagynyň täsiri uludyr. Aziýa ýurtlaryndan dünýäniň dürli künjeklerine eksportuň mukdary ýokary derejede bolmagynda galýar. Dünýäniň iri portlarynyň arasynda Şanhaý öňdäki orunlary eýeleýär. Singapuryň porty bilen bäsleşýän Şanhaý porty ýylda 25 milliondan gowrak konteýner kabul etmäge ukyplydyr. Bu port örän uly girdeji getirýär. Singapur uzak wagtlap dünýäniň iň iri portlarynyň biri bolmagyny dowam etdirýär. Port 600 gektardan gowrak ýeri eýeläp, bu ýerde 200 töweregi söwda ugry hereket edýär. Häzirki wagtda bu halkara porty dünýäniň 120-den gowrak döwleti, 600 töweregi porty bilen hyzmatdaşlyk edýär. Maglumatlara görä, ähli konteýner gatnawlarynyň 7 göterimi Singapuryň üsti bilen gelýär. Hytaýyň iri portlarynyň biri ýerleşýän Gonkong ýylda 21 million konteýner kabul etmäge ukyplydyr. Ýurduň Žençžen şäherinde yklymyň ýene-de bir iri porty bolup, ol ýylda 18 million konteýner kabul edip bilýär.
Gämigurluşygynda we deňiz arkaly ýük gatnawynda öňdäki orunlary eýeleýän Günorta Koreýanyň Pusan porty hem dünýäniň iň uly portlarynyň biri hasaplanýar. Onuň duralgasyna ýylda 12 million ýükli konteýner gelýär. Geografik taýdan amatly ýerde ýerleşýän Birleşen Arap Emirlikleriniň daşary söwdasynda Jebel Ali portunyň paýy uludyr. Alys ýurtlardan bu ýere gelýän harytlaryň köpüsi gara ýollar arkaly ýurduň we sebitiň beýleki ýerlerine ugradylýar. Dubaý porty ululygy boýunça dünýäniň dördünji terminalydyr. Ol ýylda 12 million konteýneri kabul edýär.
Niderlandlaryň Rotterdam porty ýokary tehnologiýaly ýükläp-düşüriji we ýük daşaýjy tehnikalary bilen tapawutlanýar. Ýewropanyň iň iri portunyň hyzmat ediş mümkinçiligi ýylda 10 million konteýnere barabardyr.
Dünýäniň 70 göterimden gowrak önümleri konteýnerleriň ýardamy bilen ummanlar arkaly daşalýar. Dünýäniň iň uly portlary Hytaýda ýerleşýär. Munuň Hytaý bilen bir hatarda beýleki Uzak Gündogar ýurtlarynda hem önümçiligiň ýokary bolmagynyň täsiri uludyr. Aziýa ýurtlaryndan dünýäniň dürli künjeklerine eksportuň mukdary ýokary derejede bolmagynda galýar. Dünýäniň iri portlarynyň arasynda Şanhaý öňdäki orunlary eýeleýär. Singapuryň porty bilen bäsleşýän Şanhaý porty ýylda 25 milliondan gowrak konteýner kabul etmäge ukyplydyr. Bu port örän uly girdeji getirýär. Singapur uzak wagtlap dünýäniň iň iri portlarynyň biri bolmagyny dowam etdirýär. Port 600 gektardan gowrak ýeri eýeläp, bu ýerde 200 töweregi söwda ugry hereket edýär. Häzirki wagtda bu halkara porty dünýäniň 120-den gowrak döwleti, 600 töweregi porty bilen hyzmatdaşlyk edýär. Maglumatlara görä, ähli konteýner gatnawlarynyň 7 göterimi Singapuryň üsti bilen gelýär. Hytaýyň iri portlarynyň biri ýerleşýän Gonkong ýylda 21 million konteýner kabul etmäge ukyplydyr. Ýurduň Žençžen şäherinde yklymyň ýene-de bir iri porty bolup, ol ýylda 18 million konteýner kabul edip bilýär.


text:
Türkmenistanda adamlar maýyp bolandan soň, iki ýylyň dowamynda maýyplygyny hasaba aldyrmasa, olaryň maýyplygy ykrar edilmeýär diýip, Azatlyk Radiosynyň Aşgabatdaky çeşmeleri we habarçylary aýdýarlar.
Howpsuzlyk ýagdaýlary sebäpli adynyň efirde agzalmazlygy şerti bilen söhbetdeş bolan çeşmämiz özüniň we başga-da bir adamyň süýji keseli sebäpli mundan iki ýyl gowrak ozal aýagynyň kesilip aýrylandygyny gürrüň berdi.
Onuň sözlerine görä, mundan birnäçe aý öň, olar raýatlaryň maýyplygyny ykrar edip, maýyplyk derejesini berýän Aşgabadyň lukmançylyk edaralaryna ýüz tutýarlar. Ýöne bu ýerdäki jogapkär resmiler olara: “Siziň aýagyňyzyň kesilenine iki ýyl bolupdyr, aradan şunça wagt geçensoň, biz siziň maýyplygyňyzy ykrar edip bilmeýäris” diýip, jogap berýärler.
“Men aýagym kesilenden soň saglyk bejergilerimi alyp, maýyplygy ykrar edýän Aşgabadyň lukmançylyk edarasyna ýüz tutanymda, maňa ‘seniň aýagyň kesilenine iki ýyl geçipdir. Biz iki ýyl geçenden soňra maýyplygy düzgünleşdirmeýäris, ýagny size maýypdygyňyz hakynda ýörite karar çykaramyzok’ diýdiler. Men we meniň aýagy kesilip aýrylan ýene bir tanşym ‘protez aýak bilen ýöremegi öwrenip, aýagymyzyň kesilendigini psihiki taýdan kabul edýänçäk hem aradan wagt geçdi’ diýip düşündirjek bolanymyzda-da, ‘biziň edip biljek zadymyz ýok’ diýip jogap berdiler. Biz döwlet edarasyna haçan barsagam, kesilen aýagymyza derek täzeden aýak bitmejegi uly ile mälim ahyryn” diýip, 55 ýaşyndaky aşgabatly maýyp gürrüň berdi.
Şondan soň ol özüniň we aýagy kesilen tanşynyň Türkmenistanyň Zähmet we ilaty durmuş taýdan goramak ministrligine, şeýle-de Türkmenistanyň Saglygy saklaýyş we derman senagaty ministrligine, Aşgabadyň Köpetdag etrabynyň sosial üpjünçilik edarasyna arza bilen ýüz tutandygyny, ýöne öz arzalaryna hiç hili ýazmaça jogap berilmeýändigini aýdýar.
“Biz arza ýazanymyzdan soňra ýaşaýan ýerimizdäki Saglyk öýünde işleýän maşgala lukmany gelip, bize ‘siz beýdip arza ýazyp, adamlaryň kellesini agyrdyp ýörmäň. Kanunçylykda şeýle ýagdaý göz öňünde tutulan’ diýip aýtdy. Biz oňa bu baradaky kanunçylygyň ýa-da düzgünnamanyň göçürmesini bize görkeziň diýenimizde, ‘biz oňa borçly däl. Başga ýerden özüňiz gözläň’ diýip, jogap berdiler. Soňra-da ol ‘iş stažyňyz 25 ýyla ýetýän bolsa, döwlet edaralaryna ýüz tutuň, size zähmet pensiýasyny bererler’ diýdi” diýip, aşgabatly maýyp gürrüň berdi.
Azatlygyň paýtagtdaky çeşmeleri we habarçylary bilen söhbetdeş bolan aýagy kesilip aýrylan maýyplaryň ençemesi zähmet pensiýasyna çyksalar, özleriniň saglyk bejergisi üçin zerur bolan dermanlary ýeňilleşdirilen bahadan alyp bilmejekdigini aýdyp, maýyplyk derejesini almaga synanyşýandyklaryny belleýärler. “Biz ýakynda Türkmenistanyň prezidentine we Mejlisiň başlygyna hem arza ýazdyk. Eger şol arzalarymyza hem jogap bolmasa, onda zähmet pensiýasyna çykmakdan başga alajymyz ýok” diýip, aşgabatly maýyp aýtdy.
Azatlyk Radiosy ýokarda gürrüňi edilen meseleler dogrusynda maglumat almak üçin Türkmenistanyň Zähmet we ilaty durmuş taýdan goramak ministrligi, şeýle-de Türkmenistanyň Saglygy saklaýyş we derman senagaty ministrligi, Aşgabadyň Köpetdag etrabynyň sosial üpjünçilik edarasy bilen habarlaşanda, haýsydyr bir kommentariý almak başartmady.
Türkmenistanyň Zähmet we ilaty durmuş taýdan goramak ministrliginiň ýörite websaýtynda hem raýatlaryň maýyp bolandan soň, näçe wagt möhletiniň dowamynda degişli döwlet edaralaryna ýüz tutmalydygy hakynda maglumat göze ilmeýär.
Türkmen mediasynda ýurtdaky maýyplaryň ýa-da mümkinçiligi çäkli adamlaryň aladasynyň giňden edilýändigi, olara maýyplyk kömek pulunyň öz wagtynda berilýändigi, şeýle-de olaryň ýaşaýyş şertlerini gowulandyrmak maksady bilen ýörite ýaşaýyş jaýlarynyň hem gurulýandygy barada maglumatlar berilýär.
Emma ýerli synçylaryň we ýaşaýjylaryň ençemesi gurulýan şol jaýlaryň ýurtdaky maýyplaryň ujypsyzja bölegine berilýändigini, galyberse-de, ýurtda maýyplyk derejesini ykrar etdirmekde hem para almak we bermek meselesiniň ýaýrandygyny aýdýarlar.
Mundanam başga, ýurtda mümkinçiligi çäkli adamlaryň, şol sanda arabaly maýyplaryň erkin hereket etmegi üçin köçeleriň, döwlet edara-kärhanalaryň, söwda nokatlaryň, jemgyýetçilik transport serişdeleriniň aglabasynda talabalaýyk şertleriň göz öňünde tutulmandygyny, Azatlygyň Türkmenistandaky habarçylary aýdýarlar.


text:
Azatlyk Radiosynyň Türkmenistandaky habarçysy Soltan Açylowa ýene bir gezek hüjüm edilip, ol raýat eşigindäki adamlar tarapyndan saklandy.
68 ýaşyndaky Açylowa 9-njy maý güni irden Aşgabadyň eteginde ýerleşýän Ýadygärlikler toplumyndaky Baky ot ýadygärligine gül goýmak dabarasyny surata düşürmäge gidende hüjüm edildi.
Читайте также на русском
Onuň aýtmagyna görä, ol talyplar bilen raýatlaryň golaýyndan Ikinji Jahan urşunda wepat bolanlaryň hatyrasyna goýlan ýadygärligiň ýerleşýän depesine barýan mahaly, onuň ýanyna raýat eşigindäki ençeme adam barýar. Olar žurnalistden kimdigini we näme üçin surata düşürýändigini soraýarlar.
Haçanda ol özüniň žurnalistdigini we Ýeňiş güni mynasybetli geçirilýän çäreleri surata düşürmäge gelendigini aýdanda, gürrüňi edilýän adamlar ony saklap, kemsidýärler we haýbat atýarlar.
“Men ýokaryk topluma garşy basgançaklar bilen ýörejek boldum. Emma meniň daşymy 15 sany adam gabap, indi meniň surat almaly däldigimi çürt-kesik aýdyp, meni ýadygärlikler toplumyna goýbermediler. Daş-töwerekde ýörite gulluklaryň işgärlerinden başga adam galmady. Soňra üç sany raýat eşigindäki ýaş oglan hem gelip, özleri bilen meniň polisiýa bölümine gitmelidigimi aýtdylar. Men jemgyýetçilik düzgünini bozmandygymy aýdyp, polisiýa bölümine gitmejekdigimi aýtdym. Soňra ýörite gullugyň işgärleri meniň düşüren suratlarymyň öçürilmegini talap edip başladylar we kameramy aljak boldular. Şondan soň olaryň iki sanysy, hersi bir goltugymdan tutup, meni aşyklygyna süýräp alyp gaýtdylar we ak maşynyň içine dykdylar” diýip, Açylowa gürrüň berdi.
Onuň sözlerine görä, gürrüňi edilýän adamlar žurnaliste “suratlary öçürmeseň, onda sumkaňda narkotik serişdesi bar” diýip, tussag ederis diýýärler. Haçanda Açylowa mundan ýüz öwürende, olar onuň elinden sumkasyny zorluk bilen alyp, kameradaky ähli düşüren suratlaryny pozýarlar.
Gürrüňi edilýän adamlar žurnalistden Azatlyk Radiosy üçin işlemegi bes etmegi talap edip, ony jemi üç sagat çemesi saklaýarlar we soňra-da goýberýärler.
AÝ/AR-nyň Türkmen gullugynyň Türkmenistandaky habarçysy Soltan Açylowa yzygiderli haýbat atylyp, saklanýar. Geçen ýylyň iýul aýynda 68 ýaşyndaky žurnaliste iki gezek hüjüm edildi, soňra-da ölüm haýbaty atyldy. 14-nji noýabrda bolsa, Açylowany yzarlan nämälim adamlar ondan öýünde oturmagy we surata düşürmezligi talap etdiler.


text:
Türkmenistanyň prezidenti “Aziada-2017” oýunlaryna 30 gün galmagy mynasybetli, nobatdaky awtoulagsyz güni geçirmegi teklip etdi.
Gurbanguly Berdimuhamedow bu barada geçen anna güni bolan Ministrler Kabinetiniň we Döwlet howpsuzlyk geňeşiniň bilelikdäki mejlisinde çykyş edip, “ekologiýa çäresi” diýip, atlandyran bu dabaranyň ýurduň ilatynyň köp sanly haýyşlarynyň esasynda geçirilýändigini hem mälim etdi.
Munuň bilen baglylykda, türkmen lideri degişli ýolbaşçylara Olimpiýa şäherjiginde V Aziýa oýunlaryna gatnaşýan ýurtlaryň milli tagmalarynyň halkara sergisini guramagy, şeýle-de gala konserti guramagy tabşyrdy.
Mundanam başga, adatça awgustyň ikinji ýekşenbesinde bellenýän Gawun baýramy yza süýşürilip, 17-nji awgustda belleniler. Şol gün birnäçe durmuş maksatly desga, şeýle hem nebitgaz toplumyna degişli desgalar-da ulanmaga berler.
Ýeri gelende ýatlatsak, mundan ozalam, has dogrusy 17-nji we 27-nji sentýabr aralygynda Aşgabatda geçmeli Aziada oýunlaryna 50 gün galmagy mynasybetli paýtagtda ähli hususy transport gatnawlary ýatyrlyp, diňe tigirli herekete geçilipdi.
Şol gün döwlete degişli jemgyýetçilik awtoulaglarynyň we döwlet taksileriniň hereketine rugsat berlen bolsa-da, Azatlyk Radiosynyň ýerli çeşmeleri olaryň şäher ilaty üçin ýeterlik bolmandygyny nygtapdylar.
29-njy iýulda, ýene-de prezidentiň özüniň teklibe esasynda, geçirilen şol çärede köp sanly adamlaryň duralgalarda, ýol gyralarynda sagatlap awtobusa garaşan pursatlaryny synlasa bolýardy.
Tigirli hereket etmek çäresi sebäpli işe barmaly bolan işgärlerem, öz iş-aladasy bilen şähere çykan ýaşaýjylaram, Azatlyk Radiosynyň habarçylary bilen söhbetdeşliklerde özleriniň gaty kösenendiklerini gürrüň beripdiler.
Galyberse-de, tigir sürmäge islegi bolan ýaşaýjylara bir sagat üçin 10 manat töläp, kireýine tigir almaga döwlet tarapyndan mümkinçiligiň döredilendigi barada hem maglumat gowşupdy.
Türkmen mediasy we emeldarlary, “ekologiýa çäresi” diýip, atlandyran bu dabarany giňden mahabatlandyrsalar-da, adaty ýaşaýjylaryň gündelik durmuşyna ýetirýän, ýokarda beýan edilen ýagdaýlar dogrusynda kelam agyz söz aýtmaýarlar.
Şeýle-de, bu çäreler üçin, onsuz hem agyr krizisi başdan geçirýändigi aýdylýan, döwlet býujetinden goýberilýän maliýe çykdajylary barada hiç hili maglumat berilmeýar.


text:
Bu hyzmatyň kömegi bilen standart garaşmak signalynyň ýerine Siz özüňize ýaraýan sazy belläp bilersiňiz. Şonda Size jaň edýänleriň ählisi zok (gudok) ýerine Siz trubkany galdyrýançaňyz ol sazy eşiderler.
Bahasy: her bir sazy birikdirmegiň bahasy 1,5 manat. Birikdirme 30 günüň dowamynda hereket edýär. Şondan soň eger-de Siziň hasabyňyzda ýeterlik möçberde serişde bar bolsa, hyzmat awtomatiki ýagdaýda ýene-de 30 güne uzaldylýar, onuň bahasy bolsa hasaplanyp aýrylýar, Size bolsa hyzmatyň uzaldylandygy barada SMS geler.
Nähili birikdirmeli: öz telefonyňyzdan 1010 belgä jaň ediň (jaň mugt), ses menýusyndan dil saýlaň, soňra bolsa islenilýän sazy saýlaň.
Nähili öçürmeli: öz telefonyňyzdan 1010 belgä jaň ediň (jaň mugt), ses menýusyndan dil saýlaň, soňra bolsa öçürmekligi saýlaň.


text:
1.AZ Screen Recorder rootsyz işläp diňe Android 5.0 we ýokarylary üçin niýetlenilendir. Programanyň kömegi bilen Android telefonyňyzyň ekranyny Wideo ýazgyly ýatda saklap bilersiňiz! Programany açanyňyzdan soňra ortada çykan gyzyl düwmä basaýmalydyr. Isleseňiz sazlamalara girip wideo ýagdaýyny üýtgedip bilersiňiz.
2.Screen Recorder (Android 5.0 we ýokary) (Android 4.4 aşagyndakylar üçin root gerekdir)
Programanyň kömegi bilen Android telefonyňyzyň ekranyny Wideo ýazgyly ýatda saklap bilersiňiz! Programany açanyňyzdan soňra ortada çykan gyzyl düwmä basaýmalydyr. Isleseňiz sazlamalara girip wideo ýagdaýyny üýtgedip bilersiňiz.
AZ Screen Recorder – No Root Google play indir
Screen Recorder Google play indir
3,548 gezek okaldy


text:
Täzelikler
Türkmenistanyň Prezidenti Gurbanguly Berdimuhamedowyň “Bitaraplyk syýasaty: parahatçylygyň, howpsuzlygyň we ösüşiň ugrunda halkara hyzmatdaşlyk” atly halkara maslahatda sözlän sözi14.12.2015
Hormatly döwlet Baştutanlary! Hormatly wekiliýetleriň ýolbaşçylary we agzalary! Hanymlar we jenaplar!
Şu gün şu zalda bütin dünýäden döwlet we hökümet baştutanlary, parlamentleriň, iri halkara guramalaryň ýolbaşçylary, görnükli diplomatlar, syýasy we jemgyýetçilik işgärleri bu halkara maslahata gatnaşmak üçin ýygnandylar. Ilki bilen, gadyrly myhmanlarymyza mähirli salam bilen ýüzlenýärin.
Türkmenistanyň Prezidenti Gurbanguly Berdimuhamedow bilen ýurdumyza resmi sapar bilen gelen Belarus Respublikasynyň Prezidenti Aleksandr Lukaşenkonyň arasynda gepleşikler geçirildi11.12.2015
2015-nji ýylyň 10-njy dekabry Aşgabatda Türkmenistanyň Prezidenti Gurbanguly Berdimuhamedow bilen ýurdumyza resmi sapar bilen gelen Belarus Respublikasynyň Prezidenti Aleksandr Lukaşenkonyň arasynda gepleşikler geçirildi.
Şanly baýramyň – Türkmenistanyň hemişelik bitaraplyk halkara-hukuk derejesine eýe bolmagynyň 20 ýyllygynyň öň ýanynda ýurdumyzyň Merkezi banky tarapyndan her haýsysynyň gymmaty 50 manada deň bolan altyn we kümüş şaýy pullary hem-de şol pullaryň toplumy çykaryldy. Bu ýurdumyzyň we daşary döwletleriň köpsanly pul ýygnaýjylary üçin ajaýyp sowgat bolar.
Türkmenistanyň Prezidenti Gurbanguly Berdimuhamedow Paýtagtymyz boýunça iş saparyny amala aşyrdy08.12.2015
2015-nji ýylyň 7-nji dekabrynda Türkmenistanyň Prezidenti Gurbanguly Berdimuhamedow paýtagtymyz boýunça iş saparyny amala aşyryp, şäheriň merkezi köçeleriniň abadanlaşdyrylyşy bilen tanyşdy.
2015-nji ýylyň dekabr aýynyň 4-ne paýtagtymyzda hormatly Prezidentimiz Gurbanguly Berdimuhamedowyň başlyklyk etmeginde Türkmenistanyň Ýaşulularynyň maslahatynyň dabaraly mejlisi geçirildi. Ol ýetip gelýän baýramçylyga - biziň döwletimiziň Bitaraplyk derejesine eýe bolmagynyň 20 ýyllygyna bagyşlandy. Umumymilli maslahatyň çäklerinde şanly sene mynasybetli watandaşlarymyzyň birnäçesine döwlet sylaglaryny gowşurmak dabarasy boldy.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
International Planned Parenthood (IPPF) guramasy dürli ýaşdaky adamlara olaryň seksual we önelgelik saglygyna degişli maglumatlary, hyzmatlary elýeter edýan gurama. Bu guramanyň esasy maksady adamlara ylmy taýdan dogry maglumatlara esaslanyp özleri, maşgala agzalary üçin dogry çözgüdi saýlap bilmeklerine ýardam bermekdir.
IPPF "Abort barada bilim nähili berilmeli?" atly mugallymlar, ýaş adamlar bilen iş alyp barýan terbiýeçiler üçin niýetlenen gollanmany işläp düzdi Bu gollanmada ýaş adamlaryň abort barada öwrenmeli bilimi, maglumatlary barada gürrüň alnyp barylýar. Gollanmada maglumatlary dürli ýaşda bolan ýaşlar üçin adaptirläp hödürlemegiň netijeli usullary görkezilýär. Maglumatlaryň we gürrüňdeşlikleriň diňleýjileriň medeniýetine, aň-düşünjesine gorä uýtgedilip, ýerlikli berilmegi ündelýär.
2005-nji ýylda men 9-njy klasdadym. Biz klasyň oglan-gyzlary bolup anatomiýaň jyns organlaryna niýetlenen sapagyna garaşýardyk. Emma oňa gezek gelende mugallym ol temaň üstünden böküp, yzyndaka geçdi – utandy. Şeýle sebӓplerden mende bu güne çenli jynsy bilimsizlik bar.
Birnӓçe ýyl geçeninden soň meniň jora mugallymym kellesini ýaýkap, uly klasdaky erkek okuwçylarynyň aýdyp berenlerini meň bilen paýlaşdy. Kiçi şӓherçeleriň 14-16 ýaşly türkmen oglanlary jynsy gatnaşykda tejribeli bolmak üçin we türkmen gyzlaryna "toýa çenli garaşmaly" diýip ӧwredilýӓndigi üçin, tenini satýan aýallara gidýӓn ekenler. Olaryň birnӓçesine bolsa jynsy aragatnaşyk arkaly geçýӓn keseller ýokuşypdyr. Sebӓbi prezerwatiwden ýa-da ony nähili ulanmalydygyndan habarsyz ekenler.
"Eje sen meni dükandan hem almansyň öýdýän. Hiç hili dükan dagam ýok, çagalar ýatgyda ulalýar ekeni. Men şu gün mekdepde eşitdim" diýip, meniň 10 ýaşly oglum uly bir açyşy habar berýän ýaly, maňa çynlakaý äheňde habar berdi. Hawa, bu maglumat oňa uly açyşy aňladýardy, men bolsam öz döreden aldawymy nädip aklajagymy bilmän, adamymyň ýüzüne seretdim. Eger birnäçe wagt öň berlen soraga men hakykata ýakyn jogap tapan bolsam, bu wagt beýle oňaýsyzlyk duýmazdym we oglumyň ynamyndan gaçmazdym..."
Ilçilikde häli-şindi: "Pylanyň ogly, gyzy ýa-da özi janyna kast edipdir" diýen ýaly gynançly habarlary eşdip durýarys. Eşden badymyza hem bolan ýagdaýa ynanman "nätdiňaý, pahyr bolmandyraý" ýaly geň galyjy we gynanç bildiriji sözleri aýdýarys. Göräýmäne sagat, hemme zatdan üpjün ýaşap ýören biriniň, beýle ýoly saýlap, ýaşaýyş bilen hoşlaşmagy gaty gynandyryjy ýagdaý. Ýurdumyzda öz janyna kast etmeklik barada anyk statistiki maglumat bolmasa hem, bu ýagdaýyň ýygy-ýygydan duş gelýändigini hemmämiz bilýändiris, görendiris ýa-da öz janyna kast etmek bilen ýogalan ýakyn garyndaşyňyzyň, goýup giden derdini çekip ýöreniňiz bardyr...
Köpçülikde el telefonda gürleşende özüni ker bilen gürleşýän ýaly alyp barýanlara duşmadygymyz ýok bolsa gerek. Şeýle ýagdaýlarda köpümiz ýylgyryp oňýan bolsak, köpümiziň rahatlygymyz bozulýandyr. Köpümiz biygtyýar ol kişiniň gürrüňlerine ünsümizi berýändiris. Köpümiz bolsa içimizden zeýrenýändiris. "Ker bilen gürleşýän" adam bolsa töwereginden bihabar gürrüňini dowam etdirýändir.
Aramyzda näçämiz şeýle wakalardan täsirlenip, öz telefonda gürleşme ýollarymyzy derňewden geçirýärkäk? Näçämiz özümizi telefon ulanmakda kämil diýip hasaplaýarkak? Eýsem, siz telefon ulanmagyň hem öz edebi düzgünleriniň (etika) bardygyndan habarlymysyňyz?
Ýene-de diýdiler: "Ulalyp ýaşyň
Garaja gyl bilen basyrlar döşüň"
"Döşüňe bitýänçä şol gyl – diýdiler,
Günäňi geçerler, ogul!" diýdiler.
"Döşüňe bitensoň şol gyl – diýdiler,
Döşüňe mynasyp bolgun diýdiler".
Hawa, gyzlaryň gurjak, oglanlaryň bolsa aşyk oýnamasyny goýbolsun edýän ýetginjeklik döwri bilen tanyş dälimiz ýok bolsa gerek. Bütindünýä Saglygy Goraýyş Guramasynyň bellemegine göra, 10-19 ýaş aralygyndaky gyzlary we oglanlary ýetginjek diýip hasap etmek bolar. Adamyň durmuş basgançaklarynyň (çagalyk, ýetginjeklik, ýigitlik, garrylyk) her biriniň hem özüne ýetesi ruhy, fiziki we sosial hupbatlary bolýar. Ylaýtada, ýetginjeklik döwri iň agyr geçýäni diýlip hasaplanylýar. Çünki bu döwürde ynsan çagalykdan ymykly çykyp, jogapkärçiliklerden doly, şahyryň aýdyşy ýaly, ýalňyşlyklarynyň bagyşlanmasy bes edilip, her adiminiň derňeljek ululyk dünýäsine gadam basýar.
Belli bolşy ýaly, sosial ulgamlarynyň aragatnaşyk serişdesi höküminde has elýeterli we amatly bolany üçin türkmen ýaşlarynyň arasynda olaryň meşhurlygy günsaýyn artýar. Häzirki wagta LINE biziň ýurdumyzda ulanylýan iň meşhur sosial ulgamlaryň biri bolup durýar. Onuň kömegi bilen ýaşlar diňe biri-biri barada maglumat alma bilen kanagatlanman, eýsem bilmezlikden geljekde özlerini howply ýagdaýlara saljak suratlaryny hem goýýarlar.
Tehnologiýalaryň ösmegi adamzadyň durmuşynda täze mümkinçilikleri we amatlyklary döredýär. Mysal üçin, geçen döwürlerde uzak ýerlere hat ugradyp onuň jogabyny almak üçin aýlar we ýyllar sarp edilýärdi. Internediň ösmegi hat iberip almak üçin sarp edilýän wagty birnäçe sekunda çenli azaltdy. Ýöne, hemme taýagyň iki ujynyň bolşy ýaly, bu mümkinçiligi betniýetli maksat bilen hem ulanyp bolýar. Sekstiň hem şuňa mysal bolup biler.
Soňky döwürde ýetginjeklere degişli kynçylyklaryň häsiýeti hem üýtgemä ýykgyn edýär. Kynçylyk höküminde diňe bir neşekeşlik ýa-da arakhorluk ýaly meseleleri göz astyna almanymyzda, kompýuter oýunlaryna aşa gyzykma we gepleşikde paýyş sözleri ulanma ýaly kynçylyklara hem täze asyrymyz bizi duçar etdi. Eýsem, näme üçin ulularyň garşylygyna garamazdan, ýetginjekler üçin gepleşigiň ýaramaz görnüşini ulanma şeýle zerur bolup durýarka?
Haçanda çagalar ýetginjek ýaşa ýetenlerinde, olar isleseler-islemeseler öz söz baýlygyny paýyş sözlerden dolduryp dostlary bilen gepleşikde ulanyp başlaýarlar. Paýyş sözleriniň anygyna ýetmän, olar şol sözleri ulanmaga endik bolýarlar, emma ýetýän bolsalar hem, deň-duşlaryň arasynda bet, garaşsyz we hiç zatdan gorkmaýan uly adamlara meňzejek bolup ulanýarlar.
Siziň öz mekdebe geýen mekdep egin-eşigiňiz ýadyňyza düşýärmi? Belki, siziň ýadyňyza düşýändir, ýöne siz ony gowy görýärdiňizmi? Megerem, köplenç ýagdaýda siziň berjek jogabyňyz ýetginjekleriň berýän "ýok" diýen jogaby bilen deň bolar. Ýaşlar düzgünleri, berk tutulmagy we gözegçiligi halamaýarlar (seret makala "Ene-atalara maslahat: Çagany nädip ýaramaz toparlardan goramaly?"). Ýörite saýlanan mekdep eşigi – bu gözegçiligiň we terbiýelemegiň bir görnüşidir, şonuň üçin ýetginjekleriň köpüsi ony ýakmaga-da taýýar.
Siziň ýadyňyzdamy, öň rus we türkmen bölümlerinde okaýan okuwçylaryň ýörite mekdep eşigi meňzeşmidi? Rus bölüminde okaýan gyzlar üçin ýokarsy ak gysga köýnekdi (bluzka), türkmen bölüminde okaýan gyzlar bolsa uzyn ýaşyl köýnek, üstünden ak öňlük geýýärdiler. Oglanlar bolsa penjek geýýärdiler. Käbir mekdepler öz aýratyn egin-eşiklerini ulanýardylar. Mysal üçin, goýy gyzyl reňkdäki egin-eşik, ýaşyl reňkdäki matadan tikilen ýubkalar, kürtekçe we ak gysga köýnek ýa-da dörtburç suratly matadan tikilen ýubkalar we penjekler. Okuwçylaryň egin-eşigini görüp, çaganyň haýsy mekdepde okaýanyny we näçinji synpdadygyny aýdyp bolýardy.
Her bir ekzamen, gutardyş ýa-da okuw jaýlaryna giriş synagy bolsun – alnan bilimleriň berkliginiň synagy bolup, tabşyrýanyň ýaşyna we eýeleýän derejesine garamazdan adam üçin stress ýagdaýy döredýär. Soragnamany çekmezden öň birinji ýylyň talyby hem, 40 ýaşly ylymdar hem tolgunýar. Köplenç aljyraňňylyk öz güýjüňe ynamsyzlyk bilen bagly bolýar, özüňe ynamly bolmak hem öz gezeginde taýýarlygyň derejesine bagly bolýar.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
GÖWRELILIK DÖWRÜNDE BURNUŇ DYKYLMAGY HOWPLUMY?
Hormatly okyjy!
Göwrelilik döwründe gan aýlanşygynyň we ganyň mukdarynyň ýokarlanmagy sebäpli, burnuň gan damarlary dolup, burnuň dykylmagynyň sebäbi bolup bilerler. Onuň çaganyň ýagdaýyna hiç hili ýaramaz täsiri ýokdur.
Şeýle-de, göwrelilik döwründe allergiki täsirliligiň döremegi sebäpli burnuň dykylmagy, ýokançlyklaryň we wiruslaryň täsiri bilen burnuň nemli gatlagynyň sowuklamagy (ýiti rinit), çişmegi, nemiň akmagy duş gelip biler.
Ýokançlyklaryň täsiri bilen ýiti rinitiň döremegi bolsa çaga üçin ýokançlyklaryň çeşmesi bolup, çaganyň, onuň ýansuwlarynyň, çörekçäniň ýagdaýyna ýaramaz täsirini ýetirip biler.
Burnuň dykylmagynyň anyk sebäbini anyklamak üçin otorinolaringolog (LOR) lukmanyna ýüz tutmak ýerlikli bolardy.
Hormat bilen, saýtyň lukmany.
- 395 gezek okalan


text:
Gyrgyz kanun çykaryjylary, garaşsyz synçylaryň saýlawlara gözegçilik etmegini çäklendirýär diýlip, hökümete degişli bolmadyk guramalar tarapyndan häsiýetlendirilen kanuna seredýärler.
Kanun çykaryjylaryň jemleýji ses berişlikden öň 31-nji maýda maslahat eden kanuny garaşsyz synçylaryň saýlaw komissiýalarynyň maslahatlaryna gatnaşmagyny we komissiýalaryň kararlary boýunça suda ýüzlenmeginigadagan edip biler. Şeýle mümkinçiliklere diňe syýasy partiýalara ýa-da dalaşgärlere wekilçilik edýän synçylar eýe bolup bilerler.
Hökümete degişli bolmadyk guramalaryň onlarça aktiwisti 30-njy maýda parlament binasynyň öňünde ýöriş geçirdiler we kanun çykaryjylaryň kanundan el çekmegini talap etdiler.
Kanuna garşy çykýanlar garaşsyz synçylaryň saýlaw komissiýalarynyň maslahatlaryna gatnaşmak we komissiýalaryň kararlary boýunça suda ýüzlenmek hukugyna eýe bolmalydygyny aýdýarlar.
Kanun çykaryjylaryň kanuny kabul etmegine we prezident Almazbek Atambaýewiň oňa gol çekjegine gartaşylýar.
Gyrgyzystanyň prezidentlik saýlawlary 15-nji oktýabrda geçiriler.


text:
- Abuna kabul etmek (gazetler we žurnallar)
- Gündelik çapdan çykýan neşirleri gowşurmak
- Telegrammalary kabul etmek we gowşurmak
- Komunal hyzmatlary kabul etmek (elektroenergiýa, gaz, ýyladyş sistemasy, gyzgyn we sowuk suwlar )
- Halkyň talap edýän senagat harytlaryny sargyt boýunça gowşurmak
- “Türkmenpoçta” Poçta aragatnaşyk döwlet kompaniýasynyň garamagyndaky poçta aragatnaşyk bölümlerinde “Altyn asyr (TMCELL)”, “Türkmentelekom internet” we “AŞTU” hyzmatlaryny ýerine ýetirýär. (Nagt we nagt däl görnüşinde)


text:
Owganystanyň demirgazygynda Talibanlylar tarapyndan hüjüm guraldy
Hüjümde 4 esger ýogaldy
Owganystanyň demirgazygyndaky Sari Pul welaýatynda Talibanly başbozarlar tarapyndan guralan ýaragly hüjümde 4 esger ýogaldy.
Sari Pul welaýatynyň häkimliginiň metbugat geňeşçisi Zabihullah Amani esgerleriň harby birikmeden çykyp, Sari Pul welaýatynyň Balgali diýilen ýerindäki derýadan suw almaga synanyşan mahaly Talibanly başbozarlaryň hüjümine sezewar galandygyny mälim etdi.
Amani başbozarlaryň esgerleriň ulagyny alyp, wakanyň bolan ýerinden uzaklaşandyklaryny habar berdi.
Taliban bolsa waka bilen baglanşykly entek beýanat bermedi.